รัฐบาลไทย-ข่าวทำเนียบรัฐบาล-จังหวัดหนองบัวลำภู เร่งปรับปรุงภูมิทัศน์ในพื้นที่กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ำกลองเพล ตำบลโนนทัน อำเภอเมืองหนองบัวลำภู เพื่อรองรับการท่องเที่ยว
วันศุกร์ที่ 6 มกราคม 2566
06/01/2566
จังหวัดหนองบัวลําภู เร่งปรับปรุงภูมิทัศน์ในพื้นที่กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ํากลองเพล ตําบลโนนทัน อําเภอเมืองหนองบัวลําภู เพื่อรองรับการท่องเที่ยว
จังหวัดหนองบัวลําภู เร่งปรับปรุงภูมิทัศน์ในพื้นที่กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ํากลองเพล ต.โนนทัน อ.เมืองหนองบัวลําภู เพื่อรองรับการท่องเที่ยวและเป็นแหล่งศึกษาดูงานของจังหวัด มุ่งสู่การยกระดับความเข้มเเข็งชุมชนอย่างยั่งยืน
วันนี้ (6 ม.ค. 66) นายสุวิทย์ จันทร์หวร ผู้ว่าราชการจังหวัดหนองบัวลําภู เปิดเผยว่า จังหวัดหนองบัวลําภูได้มีการจัดเตรียมความพร้อมดําเนินโครงการพัฒนาโครงสร้างพื้นฐานด้านการท่องเที่ยว กิจกรรมปรับปรุงภูมิทัศน์ในพื้นที่กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ํากลองเพล ณ กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ํากลองเพล หมู่ที่ 4 ตําบลโนนทัน อําเภอเมืองหนองบัวลําภู โดยได้มอบหมายให้ นายเสฏฐชัย ยุทธเศรษฐสิริ พัฒนาการจังหวัดหนองบัวลําภู พร้อมนางสุมิตรา บุญโสดากร ผู้อํานวยการกลุ่มงานยุทธศาสตร์ฯ นางรัตตินันท์ พัชรเรืองวงศ์ พัฒนาการอําเภอเมืองหนองบัวลําภู และเจ้าหน้าที่พัฒนาชุมชน เข้าร่วมการประชุมเตรียมความพร้อม
นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวว่า การสร้างความเข้มเเข็งให้เศรษฐกิจฐานราก ถือเป็นการสร้างความมั่นคงภายในที่ยั่งยืน กระทรวงมหาดไทยมีความตั้งใจที่จะ Change for Good เพื่อสร้างสรรค์สิ่งดี ๆ เเละเเก้ไขในสิ่งผิด โครงการพัฒนาโครงสร้างพื้นฐานด้านการท่องเที่ยว กิจกรรมปรับปรุงภูมิทัศน์ในพื้นที่กลุ่มเกษตรปลอดสารพิษ ชุมชนท่องเที่ยว OTOP นวัตวิถี บ้านถ้ํากลองเพล เป็นกิจกรรมโครงการภายใต้แผนปฏิบัติราชการจังหวัดหนองบัวลําภู ประจําปีงบประมาณ พ.ศ. 2566 ซึ่งเป็นการปรับปรุงถนนภายในพื้นที่กลุ่มเกษตรปลอดสารพิษ ให้สามารถสัญจรไป-มา ได้สะดวก และอํานวยความสะดวกให้กับส่วนราชการ ผู้นําท้องถิ่น ผู้นําท้องที่ พี่น้องประชาชนในพื้นที่ นักท่องเที่ยว และผู้ที่มาศึกษาดูงานในพื้นที่ ซึ่งการดําเนินการดังกล่าวเป็นการบูรณาการการทํางานร่วมกันระหว่าง สํานักงานพัฒนาชุมชนจังหวัดฯ เป็นหน่วยขอรับงบประมาณจากจังหวัดหนองบัวลําภู องค์การบริหารส่วนจังหวัดหนองบัวลําภู แขวงทางหลวงชนบทฯ และองค์การบริหารส่วนตําบลโนนทัน รวมถึงได้รับการสนับสนุนจากประชาชนในพื้นที่ได้ร่วมกันออกแบบ กําหนดขอบเขตและสนับสนุนดําเนินการในด้านต่าง ๆ อีกด้วย ในกิจกรรมนี้ เป็นการดําเนินการตามหลักการ 3 ระดับ 5 กลไก 7 ภาคีเครือข่าย ทําให้เกิดความสามัคคีกันในชุมชนทําให้มีความเป็นเจ้าของร่วมกัน (Ownership) ซึ่งจะเป็นสิ่งสําคัญที่ทําให้เกิดความยั่งยืน
นายเสฏฐชัย ยุทธเศรษฐสิริ พัฒนาการจังหวัดหนองบัวลําภู ได้กล่าวเพิ่มเติมว่า ในการประชุมดังกล่าวได้รับเกียรติจากนายสิริพงษ์ อินทรักษา หัวหน้าฝ่ายแผนงาน แขวงทางหลวงชนบทหนองบัวลําภู นายโกวิท ศรียอด นายเพิ่มพูล กมลคร ตัวแทนนายช่างจากองค์การบริหารส่วนจังหวัดหนองบัวลําภู พร้อมผู้แทน องค์การบริหารส่วนตําบลโนนทัน ผู้นําชุมชน และชาวบ้านถ้ํากลองเพลเข้าร่วมการประชุม บ้านถ้ํากลองเพล หมู่ที่ 4 ตําบลโนนทัน อําเภอเมืองหนองบัวลําภู เป็น 1 ใน 30 ชุมชนเป้าหมายขับเคลื่อนตามโครงการชุมชนท่องเที่ยว OTOP นวัตวิถีของจังหวัดหนองบัวลําภู และเป็นสุดยอดชุมชนต้นแบบ เที่ยวชุมชน ยลวิถี ประจําปี 2565 มีสถานที่ขึ้นชื่ออย่างวัดถ้ํากลองเพล ผลิตภัณฑ์ชุมชนที่น่าสนใจ เช่น ผ้ามัดหมี่ลวดลายเอกลักษณ์ของชุมชน เป็นต้น
นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวต่อว่า นอกจากนี้ ในโครงการฯ ดังกล่าว ยังมีอีกหนึ่งกิจกรรมที่น่าสนใจคือการปลูกผักและเก็บผักปลอดสารพิษในพื้นที่กลุ่มเกษตรปลอดสารพิษ ขนาด 14 ไร่ ซึ่งนอกจากผักปลอดสารพิษแล้ว สถานที่แห่งนี้ ยังมีจุดที่น่าสนใจอีกอย่างคือ “ต้นหม่อนพระราชทาน” อายุกว่า 40 ปี ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานให้กลุ่มทอผ้าบ้านถ้ํากลองเพล ได้ปลูกในที่ดินพระราชทานเพื่อเป็นต้นน้ําด้านวัตถุดิบให้กับกลุ่มทอผ้าดังกล่าว กลุ่มเกษตรปลอดสารพิษ มีสมาชิก 53 ครัวเรือน มีรายได้เฉลี่ยวันละ 200-300 บาท/ครัวเรือน ปัจจุบัน ถนนบริเวณกลุ่มเกษตรปลอดสารพิษ ถูกน้ําฝนเซาะเสียหาย ส่งผลให้การสัญจรไป-มาของทั้งกลุ่มเกษตรกร นักท่องเที่ยวและผู้ที่สนใจเข้ามาศึกษาเรียนรู้ เป็นไปด้วยความยากลําบาก กลุ่มเกษตรกรจึงมีความต้องการให้หน่วยงานภาครัฐปรับปรุงภูมิทัศน์บริเวณดังกล่าวอย่างเร่งด่วน จึงเป็นที่มาของการสนับสนุนงบประมาณของจังหวัดหนองบัวลําภูเพื่อแก้ไขปัญหาดังกล่าว ซึ่งทางองค์การบริหารส่วนตําบลโนนทันในฐานะหน่วยงานที่ดูแลพื้นที่ ได้กําหนดวางแผนต่อยอดการพัฒนาพื้นที่ดังกล่าว ให้สามารถรองรับการท่องเที่ยวและเป็นแหล่งศึกษาดูงานที่สําคัญแห่งหนึ่งของจังหวัดต่อไป
"จังหวัดหนองบัวลําภู หวังเป็นอย่างยิ่งว่าโครงการดังกล่าว จะส่งผลประโยชน์ให้แก่คนในชุมชนเเละคนในพื้นที่ในทุก ๆ ด้าน ทั้งด้านสังคม เศรษฐกิจ และสิ่งเเวดล้อม ที่สําคัญยังส่งเสริมให้เกิดความตระหนักรู้ในทรัพยากรดิน ซึ่งตลอดทั้งปีนี้ ถือเป็นโอกาสดีที่กระทรวงมหาดไทยได้เล็งเห็นถึงความสําคัญของทรัพยากรดิน จึงได้มีการจัดกิจกรรมโดยให้ทุกจังหวัดทั่วประเทศรณรงค์สร้างความตระหนักรู้ในทรัพยากรดินตามแนวทางที่ FAO กําหนด ซึ่งมีทั้งกิจกรรมต่าง ๆ มากมาย อาทิ การเสวนา การจัดทําถังขยะเปียกลดโลกร้อน การทดลองฝึกปฏิบัติ ณ แปลงโคก หนอง นา กิจกรรมการเดินวิ่ง เพื่อรณรงค์ กิจกรรมประกวดภาพถ่าย เป็นต้น เพื่อร่วมส่งเสริมให้เกิดการอนุรักษ์ เเละฟื้นฟูทรัพยากรดินให้ประชาชนคนไทย และประชาคมโลกได้หันมาเห็นความสําคัญเเละดูเเลดินมากขึ้น ตามเเนวคิด Soils, where food begins. หรืออาหารก่อกําเนิดเกิดจากดิน ซึ่งจะเป็นสารตั้งต้นสู่ความมั่นคงทางอาหาร ความเข้มเเข็งของเศรษฐกิจฐานราก ขยายผลสู่ประเทศไทยที่มั่นคง และยั่งยืนอย่างเเท้จริง" ผู้ว่าราชการจังหวัดหนองบัวลําภู กล่าวทิ้งท้าย
#WorldSoilDay #วันดินโลก #soilswherefoodbegins #Soils4Nurition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood